text: Så er motorvejen åben igen
  23 januar 2018 kl. 11.26
  Der er godt nyt for de hårdt prøvede trafikanter på E45 ved Hedensted.
  Der er nu åbnet for al trafik i begge retninger på E45 ved Hedensted.
  Tirsdag morgen kort før klokken 04.40 pløjede en hviderussisk chauffør ind over autoværnet. Det skabte kilometerlange køer hele formiddagen. 
  Mens køen bliver afviklet er der fortsat en del sydgående kø. Men nu er der altså åbent for al trafik igen.
  Lastbilen med køletrailer spærrede hele den ene side af motorvej E45 i sydgående retning kort før Hedensted-afkørslen. Hverken lastbilens chauffør eller andre personer kom til skade. Chaufføren kunne ifølge politiet selv kravle ud af lastbilen.
  
  